Center for bydesign

Teknik- og miljøforvaltningen

Københavns Kommune

Høringssvar - Forslag til tillæg nr. 1 til lokalplan 462 Grønttorvet.

Valby Lokaludvalg har modtaget ovenstående høring. Valby

Lokaludvalgs planudvalg har drøftet høringen på dets møde den 7.

januar 2014, og på den baggrund udarbejdet nedenstående

høringssvar, som er drøftet og godkendt af Valby Lokaludvalg på dets

møde den 14. januar 2014.

**Bemærkninger i forhold til projekt A**

Valby Lokaludvalg ønsker, som Lokaludvalget ligeledes

understregede i dets høringssvar til lokalplanen for Grønttorvet, at

understrege vigtigheden af at der i forbindelse med opførslen af

højhuset stilles store krav til udformning både med hensyn til højde,

bredde, skyggevirkning og påvirkning af vindforholdene i området,

samt i forhold til den visuelle indvirkning på området og på Valbys

profil.

Derudover ønsker lokaludvalget at fastholde, at bygherren bør

forpligtes til at anlægge og finansiere den tidligere omtalte

stiforbindelse over jernbanen, der vil give området en direkte gang- og

cykelforbindelse til det centrale Valby. Denne stibro er endvidere et

centralt element i at skabe et sammenhængende stisystem fra

Gåsebækvej til Valby Idrætspark.

Valby Lokaludvalg har tidligere tilkendegivet, at man gerne så

butiksanvendelsen ændret, så der ikke var krav om særligt

pladskrævende varer, men det er under forudsætning af, at man ikke

øger det samlede butiksareal og ikke øger den maksimale

butiksstørrelse i forhold til den gældende lokalplan.

**Projekt B**

Valby Lokaludvalg finder, at det planlagte projekt B virker meget

massivt og med få friarealer, herunder arealer ud mod Gl. Køge

Landevej som ikke egner sig til ophold. Vi ønsker i den forbindelse at

understrege, at den lavere bebyggelsesprocent i det areal, der er udlagt

til projekt C, ikke må medføre, at bebyggelsesprocenten på det areal,

der er udlagt til projekt B, bliver højere end de tilladte 185.

**Projekt C**

Valby Lokaludvalg er positivt indstillet over for SAB’s projekt (C).

Lokaludvalget finder at bebyggelsens udformning, der spiller sammen

med Værkstedsbyen, er en stor kvalitet, som der bør arbejdes videre

med i forbindelse med den yderligere bearbejdning af projektet.

Valby Lokaludvalg bifalder, at byggeriet opføres med en

bebyggelsesprocent på ca. 90.

Med venlig hilsen

Lisbeth Ritter

Formand for Valby Lokaludvalg

Michael Fjeldsøe

Næstformand for Valby Lokaludvalg